Viktor Timura

PhDr. Viktor Timura, CSc., plk. v. v. (* 14. apríl 1938, Gregorovce) je slovenský filozof a kulturológ, ktorý sa venuje najmä výskumu dejín slovenského filozofického myslenia.

 Životopis 
V rokoch 1953 – 56 študoval na Vojenskej škole Jana Žižku v Bratislave, 1956 – 59 vo Vojenskom učilišti v Lipníku nad Bečvou a vo Vyškove na Morave. Po absolvovaní školy bol príslušníkom výsadkového vojska v Prešove, Holešove a v Prostějove. 

V rokoch 1967 – 71 študoval v Prahe a v Bratislave filozofiu, estetiku, teóriu a dejiny kultúry a umenia.

V rokoch 1971 – 82 pôsobil v Ústrednom dome armády v Prahe a na odlúčenom pracovisku v Bratislave, 1982 – 92 na historickom pracovisku Personálnej správy Federálneho ministerstva obrany v Bratislave, 1993 – 95 náčelník oddelenia kultúry na Ministerstve obrany Slovenskej republiky, od 1996 pracovník Národného literárneho centra (dnes Literárneho informačného centra v Bratislave).

V odborných časopisoch publikoval štúdie z odboru filozofie, kulturológie, estetiky, od 90. rokov píše literárne kritiky.

Napísal monografické štúdie o J. Kollárovi, P. J. Šafárikovi a Ľ. Štúrovi. Je spoluautorom syntézy Dejiny filozofického myslenia na Slovensku (1987), zostavovateľom a spoluautorom zborníka Estetická výchova v armáde (1980). Napísal monografické diela Generácia Všeslávie (1987), Slovienske kontinuá (1990), Ľudstvo a dejiny (1997) a Peter Jaroš (1999).

V roku 2018 vydal prvé ucelené dielo o tzv. Generácii Všeslávie (tzn. druhá vlna národného obrodenia alebo Kollárovsko-Šafárikovský prúd). Je autorom tohto termínu.

V roku 2023 publikoval rozsiahlu monografiu Generácie obrodenia, v ktorej sa venuje trom národno-obrodeneckým vlnám - bernolákovcom, Generácii Všeslávie a štúrovcom. V roku 2025 sa zúčastnil konferencie Matice slovenskej o druhej vlne národného obrodenia, kde uviedol kontext a súvislosti zavedenia termínu Generácie Všeslávie počas obhajoby tohto pomenovania na pôde SAV. Je členom Kulturologicko-filozofického odboru Matice slovenskej.

 Dielo (výber) 

 Allslawische Orientierung von P. J. Šafárik (1988)
 Slovienske kontinuá (1991)
 Ján Kollár v dejinno-filozofickom kontexte; Kollárova filozofia slovanskej vzájomnosti, SAV (1993)
 Ľudstvo a dejiny (1995)
 Niektoré súvislosti spisu Ľ. Štúra Slovanstvo a svet budúcnosti, UKF Nitra (1997)
 K niektorým súvislostiam Slovanského zjazdu 1848; Ľ. Štúr - K. Libelt - M. Bakunin na Slovanskom zjazde 1848, Bratislava (1998)
 Intelektuálne a národné dimenzie Kultúrneho života 1946-1968, Bratislava (1998)
 Peter Jaroš (1998)
 Ponad víchrice (2015)
 Dávnoveká Európa (2016)
 Človek v dejinách filozofie (2017)
 Odklínanie histórie a pravdy o vzťahoch Západu k Slovanom (2018)
 Generácia Všeslávie (2018)
 Neznáme dejiny (2021)
 Generácie obrodenia (2023)
 Zamlčané dejiny (eko-konzult 2014, 2015 a 2016) 
 Naše korene (eko-konzult, 2024)
 Nebesá v hlave a Múzy svedomia (eko-konzult  2024) (dvojzbierka v jednom vydaní)
 Pamätnica literárnej skupiny Poľnice (2024)

 Referencie 

 Externé odkazy 
 Životopis 

 Zdroj 


Kategória:Slovenskí filozofi
Kategória:Osobnosti z Gregoroviec